 Nigeria Police: Àwòrán àwọn afurasí tí a fi léde kìí ṣe ayédèrú, a kàn dọọgbọn síi ni Ọpọ ọmọ Naijiria lo ti n sọ lori ayelujara pe ileeṣẹ ọlọpaa dọgbọn sí aworan awọn ọdaran kan to wa loju opo rẹ lọjọ kinni, oṣu kejila, ọdun 2020 yii. Ileeṣẹ ọlọpaa ṣalaye loju opo Twitter rẹ pe, obinrin kan, Talatu Ibrahim ẹni ogoji ọdun lati ipinlẹ Zamfara ni wọn gba ibọn AK49 mẹsan an lọwọ rẹ, ati afurasi ọkunrin kan, Duleji Alhaji Abubakar to n ra ibọn lọwọ obinrin naa lo wa ninu aworan ọhun. Abubakar n lo awọn ibọn to ba ra lọwọ Talatu lati jale ati lati ji awọn eeyan gbe fun owo, ko si irọ kankan nibi ọrọ naa, ileeṣẹ lo sọ bẹẹ. Ileeṣẹ ọlọpaa ko ṣai fikun ọrọ rẹ pe ọtọọtọ loun ya fọto awọn mejeeji ki oun to lẹ wọn pọ. Bakanna nile iṣẹ ọlọpaa tun sọ pe aworan awọn ẹlẹwọn ti wọn sa kuro lọgba ẹwọn Oko niluu Benin lasiko iwọde EndSARS kii ṣe ayederu fọto. O ṣalaye pe ọkan lara wọn ti orukọ rẹ n jẹ Alhaji Musa Hudu ti inagijẹ rẹ n jẹ Mai Cellular ko sí lára àwon yoku nigba ti wọn ya fọto papọ. Ileeṣẹ ọlọpaa ni eyi lo jẹ ki ohun lẹ fọto rẹ pọ mọ ti awọn ẹlẹwọn yoku ki iroyin naa le ye awọn ọmọ Naijiria ti wọn ba n ka a. Ileeṣẹ ọlọpaa wa rọ awọn eeyan pe ki wọn kọ eti ikun si awọn to n sọ pe fọto ayederu lohun fi sí oju opo ayelujara ohun. Ọkọ mi wa ọkọ tẹ Poly Bag lásán, àfi gbùùàà! Àdó okoró búrẹkẹ : Ileeṣẹ ọlọpaa orileede Naijiria ti sọ pe fọto awọn ọdaran to wa loju opo Twitter rẹ kii ṣe ayederu. 